Plán opráv  ciest II. a III. triedy TSK dodávateľským spôsobom  na rok 2009

    Zákonom č. 416/2001 o prechode niektorých pôsobností z orgánov štátnej správy na obce a vyššie územné celky v znení neskorších predpisov boli  prenesené do pôsobností  samosprávnych krajov aj kompetencie na úseku pozemných komunikácií.

    Podľa §3d, odsekov  (2) a (5) zákona o pozemných komunikáciách v znení neskorších predpisov    cesty II. a III.  vrátane ich prejazdných úsekov sú vo vlastníctve  samosprávneho kraja, na ktorých správu vykonáva samosprávny kraj, prípadne právnické osoby ním na tento účel zriadené.

    V súvislosti s vyššie uvedeným  prechodom vlastníckych práv Trenčiansky  samosprávny kraj zriadil ku dňu 1.1.2004 podľa § 4 písm. f) zákona č. 302/2001 Z. z. o samospráve vyšších územných celkov v znení neskorších predpisov, § 21 ods. 4 písm. b) zákona č. 303/1995 Z. z. o rozpočtových pravidlách v znení neskorších predpisov uznesením Z TSK č. 182/2003 zo dňa 22. 10. 2003 rozpočtovú  organizáciu Správu ciest Trenčianskeho samosprávneho kraja (ďalej SC TSK) .
Uznesením Zastupiteľstva  TSK č. 135/2006 zo dňa 13. 12. 2006 bola zmenená forma hospodárenia SC TSK na príspevkovú organizáciu s účinnosťou od 1.1. 2007.
 
SC TSK zabezpečuje vo svojej hlavnej činnosti okrem iných činností opravu a údržbu ciest v Trenčianskom kraji v dĺžke 1796,472 km, z toho:

•	ciest I. triedy v dĺžke 307,660 km (údržba na základe „Zmluvy“)
•	ciest II. triedy v dĺžke 349,414 km
•	ciest III. triedy v dĺžke 1139,398 km

Tab. č. 1 Základné údaje o cestách II. a III. triedy v TSK
Stredisko SC TSK	OKRES	CESTY                                                                              II. TRIEDY	CESTY                                                                                  III. TRIEDY	SPOLU	ROZLOHA	POČET OBYVATEĽOV	
							
		[km]	[km]	[km]	km2	počet	
Stredisko správy a údržby ciest Trenčín	Trenčín	55,420	175,821	231,241	675	113 341	
	Nové Mesto n./Váhom	54,100	151,711	205,811	580	62 707	
	Myjava	59,673	171,178	230,851	327	28 137	
Stredisko správy a údržby ciest 
Pov. Bystrica	Považská Bystrica	35,720	121,667	157,387	463	64 232	
	Ilava	28,659	82,199	110,858	358	61 048	
	Púchov	16,780	86,768	103,548	375	45 523	
Stredisko správy a údržby ciest Prievidza	Prievidza	47,841	136,887	184,728	960	139 442	
	Partizánske	40,544	59,978	100,522	301	47 355	
	Bánovce nad Bebravou	10,677	153,189	163,866	462	38 046	
SPOLU	349,414	1 139,398	1 488,812	4 501,945	599 831,000	
POZNÁMKA: Údaje v Tab. č. 1 a v Tab. č. 2 sú čerpané z Cestnej databanky Slovenskej správy ciest Bratislava k 01. 01. 2008

   

Plán opráv ciest II. a III. triedy  TSK dodávateľským spôsobom na rok 2009 je spracovaný podľa návrhov vedúcich Stredísk správy a údržby ciest TSK, jarných prehliadok ciest II. a III. triedy TSK, žiadosti a sťažnosti primátorov miest a starostov obcí  a na základe navrhnutého  rozpočtu TSK na rok 2009 pre oddiel 04 – Doprava, ktorý bude schválený ako samostatný materiál na zasadnutí Zastupiteľstva  TSK,  ktoré sa uskutoční dňa  10. 12. 2008. 
    Navrhované opravy ciest II. a III. triedy TSK sa budú realizovať v zmysle zákona  NR SR č. 25/2006 Z. z. o verejnom obstarávaní v znení neskorších predpisov a  na základe verejného výberového konania. Podrobnejšie informácie ako číslo cesty, staničenie a miestopis, dĺžka, plocha, hodnota prác,  popis  opráv  a stav vozovky sú uvedené v   Prílohe č. 1:  Plán opráv ciest II. a III. triedy TSK dodávateľským spôsobom na rok 2009.

    Tab. č. 2. Percentuálny podiel plôch II. a III. triedy TSK znázorňuje percentuálny podiel ciest         II. a III. triedy TSK pripadajúcich  na  jednotlivé strediská správy a údržby ciest TSK oproti celkovej spravovanej ploche ciest II. a III. triedy TSK. Toto kritérium považujeme za objektívne  na stanovenie výšky pridelenia finančných  prostriedkov  na súvislé opravy ciest (rekonštrukcie ciest).

Tab. č. 2 Percentuálny podiel plôch II. a III. triedy TSK

Ukazovateľ	Dĺžky ciest II. a III. triedy
(km)	Plocha
(m²)	% plochy	Fin. prostriedky     ( v tis. Sk)	Fin. prostriedky 
( v €)	
Stredisko správy a údržby ciest Trenčín	667,903	4 164 095	44,18	50 800	1 686 251,08	
Stredisko správy a údržby ciest  Považská Bystrica	371,793	2 382 662	25,28	29 200	969 262,43	
Stredisko správy a údržby ciest  Prievidza	449,116	2 878 283	30,53	35 000	1 161 787,16	
SPOLU	1 488,812	9 425 040	99,99	115 000	3 817 300.67	

POZNÁMKA: Údaje v Tab. č. 1 a v Tab. č. 2 sú čerpané z Cestnej databanky Slovenskej správy ciest Bratislava k 01. 01. 2008

Správa ciest TSK.................................................................................... 115 000 tis. Sk  (3 817 300,67 €)                      
    z toho: 
            Stredisko správy a údržby ciest Trenčín..........................................50  800 tis. Sk (1 686 251,08 €)                                          
            Stredisko správy a údržby ciest Pov. Bystrica..............................  29  200 tis. Sk     (969 262,43 €)
            Stredisko správy a údržby ciest Prievidza.......................................35   000 tis. Sk (1 161 787,16 €)

    V oddiely 04 – Doprava v kapitálových výdavkoch SC TSK  je navrhnutý  Plán rekonštrukcií ciest II. a III. triedy TSK dodávateľským spôsobom na rok 2009 vo výške 385 000 tis. Sk (12 779 658,77 €).

    Motorizácia a automobilizácia cestnej dopravy majú stále stúpajúcu tendenciu. Okrem nesporných výhod prinášajú so sebou aj veľký rast zaťaženia cestnej siete a čoraz náročnejšie požiadavky na dopravu a jej bezpečnosť. Z toho dôvodu sme zvoli zvýšenie úrovne stavu ciest ako aj zníženia počtu havarijných stavov nielen opravami ciest II. a III. triedy dodávateľským spôsobom ale aj samotnými rekonštrukciami.